open-index/open-wikipedia-markdown huggingface dataset:
World News Now

***World News Now** (WNN)*  é un programa informativo que emite de madrugada a ABC, cun ton festeiro, irreverente e humorístico, entre os seus presentadores estiveron Thalia Assuras, Aaron Brown, Kevin Newman, Alison Stewart, Liz Cho ou Anderson Cooper. O programa emítese ás 1:30 a. m. en tres segmentos de media hora, cunha duración total de hora e media de luns a venres, aínda que moitas estacións locais emiten só parte do programa mentres que cobren o resto con programación local. O mesmo equipo produce  *America This Morning* que se emite ás 4:00 a.m. O programa inclúe informes de correpondentes de ABC NewsOne ou repetidos de World News, tamén se dá a información do tempo para todos os Estados Unidos e reportaxes de Nightline ou da BBC.
Zee TV

**Zee TV** é unha cadea de televisión por satélite da India propiedade de Zee Entertainment Enterprises, que é parte de Essel Group, e que ten a súa sede en Mumbai, (Maharashtra), que emite programación en hindi e noutras linguas da India. As súas emisións chegan a Asia Meridional, Europa,  Oriente Medio, África, Asia Oriental, Australasia e América do Norte.

## Traxectoria 
Zee TV fundouna Subhash Chandra en outubro de 1992, foi a primeira canle por satélite en hindi, en principio tiña un acorde de cooperación con STAR TV, non obstante, STAR finalizou a súa colaboración con ZEE TV cando News Corporation de Rupert Murdoch mercou STAR TV. Zee TV chegou ao Reino Unido en 1995 e aos Estados Unidos en 1998, país onde algúns programas subtitúlanse en inglés e onde algúns anuncios tamén se emiten nesa lingua.

## Notas 
## Ligazóns externas
*Zee TV India
Emmanuel Adebayor

**Sheyi Emmanuel Adebayor** nado en Lomé o 26 de febreiro de 1984, é un futbolista togolés. Xoga de dianteiro e o seu club actual é o Tottenham Hotspur.
Organigrama

Un **organigrama** é a representación gráfica da estrutura dunha empresa ou organización ou a representación esquemática da organización ou das operacións sucesivas dunha tarefa ou dun proceso industrial ou informático.

## Organigrama informático 
miniatura|Exemplo de fluxograma ou **organigrama lóxico**.
En termos de programación informática, un **organigrama** ou **organigrama lóxico** é unha estrutura gráfica que define a sucesión de eventos, opcións e accións polas que pasará o código para chegar a unha ou outra opción que o usuario da aplicación quere que se execute. 

### Terminoloxía 
A orixe do termo, tanto para a acepción empresarial como para a informática, é *organigramme,* do francés *organiser* 'organizar' e *-gramme *'-grama', á súa vez do grego γράμμα (escrito, letra).

A mesma acepción é recollida en portugués, onde tamén existen as variantes *ordinogama* e *organograma* e *fluxograma**,* e en castelán.

No eido informático tamén se emprega o termo **diagrama de fluxo**.

## Organigrama de organización ou de empresa 
Representa as estruturas departamentais e, nalgúns casos, as persoas que as dirixen, compoñendo un esquema sobre as relacións xerárquicas e competenciais na organización.

O organigrama é un modelo abstracto e sistemático, coa función de ser unha idea uniforme da estrutura formal dunha organización. Debe conter os elementos indispensábeis e ser sinxelo de utilizar.
### Clases de organigramas de empresa 
[miniatura|**Organigrama** do Consello de Consumo de [Hong Kong.]]

#### Pola finalidade 
*Informativos: só amosa os grandes departamentos da empresa.
*De análise: reflicte grandes e pequenos departamentos.

#### Pola extensión 
*Xerais: representan todos os departamentos da empresa.
*De detalle: representan só un departamento en concreto.

#### Polo contido 
*Estrutural: toda a estrutura da empresa.
*Funcional: o contido do departamento.
*De persoal: representan as persoas que dirixen.

#### Pola forma 
*Vertical: mostra as xerarquías seguindo unha pirámide, de arriba cara a abaixo.
*Horizontal: mostra as xerarquías de esquerda a dereita.
*Mixto: é unha combinación entre os dous anteriores.
*Circular: a autoridade máxima está no centro, formándose arredor círculos concéntricos onde se poñen os xefes inmediatos.
*Escalar: empréganse sangrías para sinalar a autoridade, canto maior é a sangría, menor é a autoridade dese cargo.
*Tabular: é igual que o escalar, só que mentres que o escalar leva liñas que unen os mandos de autoridade, o tabular non.

## Notas 
## Véxase tamén 
* Algoritmo 
* Diagrama de fluxo 
* Empresa 
* Esquema (homónimos) 
* Esquemas comunicativos 
* Organización
* Visualización de datos

### Ligazóns externas
* Definición de organigrama empresarial, de varios autores  
* Plantillas para organigramas lóxicos *(en castelán)*
* Informacións sobre fluxogramas*(en portugués)*
Río Asón

260px|miniatura|Fervenza do río Asón.
O **Asón** é un río situado no norte de España, na cornixa Cantábrica, que discorre por zona oriental de Cantabria e desemboca no Mar Cantábrico.

## Características
[miniatura|Paisaxe [karst|kárstica, cunha cascada de máis de 50 metros de altura'']]
* **Fonte**: portillo do Asón (Soba) na pena de Azalagua, na fonte que leva ese mesmo nome, a 680 metros de altura, no Parque Natural dos Collados do Asón. O nacemento prodúcese na boca dunha cova da dita pena, que seguidamente se converte nun salto de auga na mesma pena.
* **Foz**: ría de Limpias (Limpias, Colindres, Voto).
* **Principais afluentes**: Bustablado, Gándara, Carranza e Vallino.
* **Achega anual**: 527 hm³.

## Véxase tamén 
### Outros artigos
* Val do Asón
* Comarca do Asón-Agüera
Mahabharat

***Mahabharat*** é unha serie de televisión da India baseada no epopea *Mahabharata* que se emitiu entre 1988 e 1990 con grande éxito. No Reino Unido emitiuna a BBC cunha audiencia de 5 millóns, moito para unha serie subtitulada que se emitía nas tardes.

## Intérpretes 
* Harish Bhimani como Samay (Time) (voz)
* Rajesh Vivek como Vyasa (autor da *Mahabharata*)

### Participantes na guerra 
**A favor dos Pandavas**
* Gajendra Chouhan as Yudhishtira , Sonu como o Yudhishthira novo
* Ankur Javeri como Arjuna de novo
* Praveen Kumar (actor) como Bheem
* Sameer (actor) como Nakula
* Sanjeev como Sahadeva
* Nitish Bharadwaj como Krishna, Shampa como Krishna de novo, Kewal Shah como Krishna de novo
* Razak Khan como Ghatotkacha
* Paintal como Shikhandi
* Arun Bakshi como Dhrishtadyumna (brother of Draupadi)

**A favor dos Kauravas**
* Puneet Issar como Duryodhana
* Vinod Kapoor como Dushasana
* Pankaj Dheer como Karna
* Pradeep Rawat como Ashwathama
* Mukesh Khanna como Bhishma
* Surendra Pal como Drona
* Gufi Paintal como Shakuni

### Outros 
* Nazneencomo Kunti 
* Virendra Razdan como Vidura 
* Lalit Tiwari como Sanjay
* Girja Shankar como Dhritrashtra 
* Renuka Israni como Gandhari 
* Roopa Ganguly como Draupadi 
* Channa Ruparel como Rukmini

## Notas
A Whisper in the Noise

**A Whisper in the Noise** é un proxecto de art rock do compositor West Thordson. Baseado na area metropolitana de Minneapolis-St. Paul, o grupo é coñecido polo seu son escuro e a súa instrumentación única, así como polas súas presentacións ao vivo. Evitando o uso máis tradicional da guitarra e os teclados pesados, a instrumentación de A Whisper in the Noise inclúe violonchelo, violín, trompa, sintetizador, teclados, baixo e distintos tipos de percusión. A expresión minimalista resultante, o arranxo único dos instrumentos, e a inclusión de elementos visuais durante os concertos fixeron que abanda fose descrita como art rock.

## Discografía 
* *Through the Ides of March* - 2003
* *2D* - 2004
* *As the Bluebird Sings* - 2006
* *Dry Land* - 2007 (Exile on Mainstream)
* *To Forget* - 2012 (Exile on Mainstream)

## Véxase tamén 
### Ligazóns externas 
* Páxina oficial
The Album Leaf

**The Album Leaf** é un proxecto musical en solitario de Jimmy LaValle fundado en San Diego (California) en 1998. É coñecido polo uso da electrónica, sintetizadores e pianos Rhodes. As súas actuacións adoitan a contar con arte visual proxectada.

## Discografía 
## Véxase tamén 
### Ligazóns externas 
* Páxina oficial
The American Dollar

**The American Dollar** é unha banda de post-rock/ambient formada en Queens, Nova York no ano 2005 polos amigos do instituto John Emanuele e Richard Cupolo. The American Dollar publicou cinco álbums de estudio, tres álbums de remesturas e dous EPs, tanto a través de selos independientes como da súa propia discográfica Yesh Music. 

## Discografía 
## Véxase tamén 
### Ligazóns externas 
* Páxina oficial
Tom Marsters

**Tom John Marsters**, nado o 4 de agosto de 1945 en Palmerston, é un político das Illas Cook.

## Traxectoria 
Estudou en Rarotonga e no Avele Agriculture College en Samoa e Grimsby Institute of Technology no Reino Unido., logo de graduarse traballou como funcionario público, foi secretario do Partido das Illas Cook desde 1968 e ata 1999. Entrou por vez primeira no Parlamento ao se presentar para unhas eleccións parciais en 1991 na circunscrición de Murienua. Marsters foi ministro de Traballo no gabinete de Geoffrey Henry, cesando en 1997 en protesta polos recurtes orzamentarios.. En 2002 foi de novo nomeado ministro no primeiro goberno de coalición de Robert Woonton pero perdeu o seu posto nunha remodelación realizada en 2003.. Logo das eleccións de 2004 volveu ao gabinete cando Woonton intentaba artellar unha nova coalición, cando Woonton dimitiu para loitar nunhas eleccións parciais, entrou no goberno de Jim Marurai como ministro de Asuntos Exteriores, Transporte, Mocidade e Deportes.

En agosto de 2005, Marurai eliminou o líder do Partido das Illas Cook Geoffrey Henry do gabinete, o que causou unha crise no goberno que resultou na disolución da coalición de goberno un mes máis tarde e xa que logo marcha de Marsters do goberno.. En 2006 ao perder o líder do partido Henry Puna o seu escano nas eleccións, Marsters converteuse no líder da oposición. En 2010 coa vitoria do Partido das Illas Cook nas eleccións, Marsters converteuse en viceprimeiro ministro e ministro de Asuntos Exteriores do novo goberno formado en decembro dese ano.

## Notas 
## Véxase tamén 
### Ligazóns externas 
* Perfil no Parlamento
Johannes Bogerman

**Johannes Bogerman**, nado en Upleward en 1576 e finado en Frjentsjer o 11 de setembro de 1637, foi un teólogo calvinista frisón.

## Traxectoria 
Fillo dun predicador, Bogerman, naceu nunha aldea de Frisia Oriental, agora parte de Alemaña. A partir de 1591 estudou en Frjentsjer, Heidelberg, Xenebra, Zürich, Lausana, Oxford e Cambridge, e logo a partir de 1599 foi pastor en Snits, en 1603 predicou en Enkhuizen e desde 1604 en Ljouwert. En 1636 converteuse en profesor de teoloxía en Frjentsjer. Bogerman foi un dos tradutores da Biblia ao neerlandés, o *Statenvertaling*, e foi presidente do Sínodo de Dort.
Vatio pico

**Vatio pico** ou **Watt-pico** (Wp) é unha medida de potencia enerxética, normalmente asociada ás células fotovoltaicas. A unidade máis correntemente usada é o Wp, e os seus múltiplos coma o kWp ou o MWp. Dado que as condicións de produción de enerxía eléctrica dependen bastante de factores externos á célula, o valor da potencia dado en Wp é un valor obtido en condicións ideais específicas. Así, o valor de Wp dun determinado sistema fotovoltaico que funcione en corrente continua é a potencia medida cando este sistema é irradiado por unha luz que simula a luz solar cunha potencia de 1000 W/m2 a unha temperatura de 25&nbsp;°C.
O Picón, Loiba, Ortigueira

**O Picón** é un lugar da parroquia de Loiba no concello coruñés de Ortigueira na comarca do Ortegal. Tiña 34 habitantes no ano 2009 segundo datos do Instituto Galego de Estatística, dos cales eran 18 homes e 16 mulleres, o que supón unha diminución con relación ao ano 2000 cando tiña 46 habitantes.

## Lugares e parroquias 
### Lugares da parroquia de Loiba 
### Parroquias de Ortigueira
O Rosario

O topónimo **O Rosario** podemos referirnos a:

;En Galiza
***O Rosario**, lugar da parroquia das Grañas do Sor, no concello de Mañón;
***O Rosario**, lugar da parroquia de Loiba, no concello de Ortigueira;
***O Rosario**, lugar da parroquia de Lestedo, no concello de Palas de Rei.

## Véxase tamén
### Outros artigos
José María Arguedas

**José María Arguedas Altamirano**, nado en Andahuaylas o 18 de xaneiro 1911 e finado en Lima o 2 de decembro de 1969, foi un novelista, articulista e ensaísta político peruano.

## Traxectoria 
Fillo de Víctor Manuel Arguedas Arellano e de Victoria Altamirano Navarro. Contraeu matrimonio con Sybilla Arredondo. Morreu suicidándose.
## Obra 
## Véxase tamén 
### Outros artigos 
* Indixenismo

### Ligazóns externas 
* Arguedas en El Poder de la Palabra 
* Biografía de Arguedas
Cesar, San Clemente de Cesar, Caldas de Reis

**Cesar** é un lugar da parroquia de San Clemente de Cesar no concello de Caldas de Reis. No ano 2010 contaba cun total de 15 vivendas unifamiliares e 45 veciños.

Limita ao sur con Santo Andrés de César, ao norte coa aldea do Souto, ao leste coa parroquia de Troáns (no concello de Cuntis) e o leste con Cesariños.

Cesar dista 3 quilómetros da vila de Caldas de Reis, e está comunicado con ela a través de varias vías. A de maior tránsito é a estrada provincial que une Caldas de Reis con toda a parroquia.

## Lugares e parroquias 
### Lugares de San Clemente de Cesar 
### Parroquias de Caldas de Reis
Nicer, fillo de Clutoso

miniatura|200px|dereita|Territorio dos albións
**Nicer, fillo de Clutoso** ou na forma en latín **Nicer Clutosi**, foi un príncipe dos galaicos, fillo de Clutoso, que mandou sobre a tribo dos albións na Idade Antiga.

## Historia 
miniatura|dereita|Estela de Nicer.
Tense constancia del polos restos epigráficos atopados en 1932 na desembocadura do río Eo, na Veiga, onde foi descuberta a Estela de Nicer, príncipe dos albións (*princeps Albionum*). A estela está exposta no Museo Arqueolóxico de Asturias, en Oviedo.

A inscrición da estela é a seguinte:

## Cultura 
Apoiando militarmente a estes soberanos, é posible que cada tribo galaica contase cun grupo de nobres e guerreiros que proporcionaban protección á tribo e nos que probablemente recaía a administración local de cada castro dentro da tribo. O seu status social ao igual que os soberanos, amosábase non só no poder político ou adquisitivo das súas pertenzas, senón no uso de determinados obxectos simbólicos intimamente vinculados ás clases altas da aristocracia, como eran o torque.

## Localización 
O territorio da tribo dos albións estaba comprendido dentro do Convento lucense, que se situarían no territorio costeiro comprendido nas marxes do río Navia, no que na actualidade é a Asturias occidental.

## Véxase tamén 
### Outros artigos 
*Albións
*Estela de Nicer

### Ligazóns externas 
* Páxina coa imaxe e o desenvolvemento da inscrición
Francisco Vázquez Chantada

**Francisco Xabier Vázquez Chantada**, nado en Chantada o 29 de abril de 1956, é un escritor galego.

## Traxectoria 
Traballou en centros de ensino da Coruña, Boiro, Louro e Muros, vila na que reside na actualidade.

No terreo literario é membro da Asociación de Escritores en Lingua Galega desde os primeiros anos da súa fundación.

## Obras 
### Narrativa 
* *A Chazca*, 1982, Ediciós do Castro.

### Literatura infanto-xuvenil 
* *Crónica de Ofiusa*, 2003, Sotelo Blanco.
Wilkie Rasmussen

**Wilkie Olaf Patua Rasmussen**, nado o 21 de marzo de 1958 en Pernhyn, é un político das Illas Cook.

## Traxectoria 
Rasmussen estudou na Universidade de Auckland, logo de exercer como barrister e solicitor, foi o secretario do Gabinete das Illas Cook, e logo Alto Comisario en Nova Zelandia de 2000 a 2002. Entrou por vez primeira no Parlamento nas eleccións parciais para a circunscrición de Penrhyn celebradas en 2002 como membro do Partido das Illas Cook. Logo das eleccións de 2004 entrou no goberno de Jim Marurai en substitución de Piho Rua como ministro de Cultura e Turismo. e máis tarde asumiu a carteira de Asuntos Exteriores. Pouco antes das eleccións de 2006 deixou o seu partido e entrou a militar no Partido Demócrata, revalidando o seu escano nas eleccións sen oposición, foi deseguido elixido vicelíder dos demócratas en agosto de 2007, substituíndo a Tepure Tapaitau e foi ministro de Asuntos Exteriores, Inmigración, Recursos Mariños e Turismo ata o 28 de xullo de 2009 cando Marurai o cesou por deslealdade e o partido expulsouno o 25 de agosto de 2009, aínda que volveu ao gabinete en decembro de 2009 logo do cesamento de Terepai Maoate e a marcha dos ministros demócratas, unha conferencia do partido en xuño de 2010 puxo fin á querela interna e nomeouno como o seu vicelíder.

## Notas 
## Véxase tamén 
### Ligazóns externas 
* Perfil no Parlamento
Diego Ferrero

**Diego José Ferrero**, máis coñecido como **Di Ferrero**, nado en Campo Grande o 11 de xuño de 1985, é o vocalista da banda brasileira NX Zero.

## Traxectoria 
A primeira vez que se escoitou falar de Di Ferrero foi nun programa de Xuxa en 1997, onde cantou unha canción de Michael Jackson e realizou un dos seus bailes tamén.

Diego entrou a NX Zero no ano 2004, pouco tempo antes da saída de Yuri Nishida. En decembro de 2008 o cantante sufriu un accidente de moto, onde se quebrou unha perna, polo tanto nalgúns espectáculos presentouse nunha cadeira de rodas.

Di aparece todos os anos en Altas Horas xunto cos integrantes de NX Zero. Foi escollido como o máis guapo do ano no *VMB (brasileiro)* de 2007, e gañou o *Colirio Nacional* de 2008 pola revista Capricho. NX Zero tamén gañou o premio á banda do ano en 2009 no programa de televisión *Domingão do Faustão*.

### Participacións 
Diego gravou en conxunto coa cantante Nelly Furtado a versión en portugués da canción *"All Good Things (Come to an End)"* para a edición brasileira do disco *Loose*. Participou tamén na canción *"Todo passa"* do rapper Túlio Dek e gravou unha canción coa banda Rouge.

O cantante tamén gravou *Abra a Felicidade* xunto con Pitty e MV Bill. A canción foi o tema da campaña publicitaria no verán de 2009 de Coca-Cola.

### Discografía 
**CDs**
**Diálogo?* (2004)
**NX Zero* (2006)
**Agora* (2008)
**Sete Chaves* (2009)
**Projeto Paralelo* (2010)

**DVDs**
**MTV ao Vivo - 5 Bandas de Rock* (2007)
**65 horas até aqui* (2008)
William "Smiley" Heather

**William Kati (Smiley) Heather**, nado o 7 de xullo de 1958 en Rarotonga, é un político das Illas Cook.

## Traxectoria 
Estudou na súa illa natal e secundaria en Wellington. Entre 1980 e 1997 Heather xogou na Selección de rugby das Illas Cook, logo traballou como funcionario público no Ministerio de Traballo antes de ser elixido para o parlamento nas eleccións de 2006 pola circunscrición de Ruaau como demócrata. En decembro de 2009 entrou no gabinete, logo do cesamento de Terepai Maoate e a marcha dos ministros demócratas, como ministro de Transporte, Infraestruturas e Enerxía, como resultado o partido expulsouno o 8 de abril de 2010, aínda que máis tarde volveu ser readmitido.

Heather é o irmán máis vello do político do Partido das Illas Cook Teariki Heather.

## Notas 
## Véxase tamén 
### Ligazóns externas 
* Perfil no Parlamento
Winton Pickering

**Winton Brian Pickering**, nado o 8 de decembro de 1962 en Rarotonga, é un político das Illas Cook.

## Traxectoria 
Pickering entrou por vez primeira no Parlamento nas eleccións de 2004 representando a circunscrición de Oneroa como demócrata.

## Véxase tamén 
### Ligazóns externas 
* Perfil no Parlamento
Camilo Valdehorras

**Camilo Fernández González-Valdehorras**, nado no Barco de Valdeorras o 25 de xuño de 1959, é un filólogo, profesor e escritor galego.

## Traxectoria 
Tras vivir en Ribadeo, Mondoñedo e Lugo, estudou Filoloxía Hispánica e Dereito na Universidade de Santiago de Compostela. En 1980 fixou a súa residencia en Barcelona. É diplomado en dramaturxia, linguaxe audiovisual e dirección escénica polo Institut del Teatre de Barcelona e licenciado en Filoloxía Románica (Galego-portugués) e doutor en Filoloxía Románica pola Universidade de Barcelona, exercendo como profesor de Filoloxías galega e portuguesa na Facultade de Filoloxía de dita Universidade desde 1986.

Alí promoveu a creación da licenciatura en Filoloxía Galega, sendo redactor do plano de estudos de Filoloxía Galega e do Lectorado de Galego 1994, estando detrás de diversas actividades relacionadas co galego e coa cultura galega. Foi tamén profesor convidado na Universidade Autónoma de Barcelona entre 1995 e 1998, inaugurando o actual Lectorado de Galego en 1997.
Foi un dos fundadores da Asociación de Escritores en Lingua Galega, e membro do Grupo Rompente. É tamén presidente do Foro Cívico Galego de Barcelona.

## Obras 
### Poesía 
* *A morte natal e outros poemas*, 1999, Madrid.

### Teatro 
* *Progreso e andrómena de Antroido. Farsa veraz e alegoría festiva*, 1978, Edicións do Rueiro.
* *Seoane e as andoriñas*, 1996, Bule-Bule produccións-Maratón-Estudio.

### Ensaio 
* *Breviario enciclopédico "don Eladio". Letras, historias e tradicións populares de Galicia*, 2001, La Voz de Galicia.

### Obras colectivas 
* *Silabario da turbina*, 1978, Rompente.
* *Alén do azul. Unha ducia de poetas galegos en Cataluña*, 2000, Ediciós do Castro.

## Premios 
* Gañador do V Premio das Mostras de Teatro Abrente de Ribadavia, no 1977, por *Progreso e Andrómena do Antroido*.
* Mención de honra no Premio Rafael Dieste da Deputación da Coruña en 1994, por *Seoane e as andoriñas*.

## Vida persoal 
É irmán de Xosé-Carlos Fernández González, consultor de empresas que, entre 2015 e xullo de 2018, exerceu o cargo de director xeral da Fundació Navegació Oceànica Barcelona (FNOB) e promotor da Barcelona World Race 2018-2019 (BMR), que se suspendeu por falta de apoio dos patrocinadores. 

## Notas
Diana Varela Puñal

**Diana Varela Puñal**, nada en Corme (Ponteceso) o 16 de febreiro de 1981, é unha avogada e escritora galega.

## Traxectoria 
Trasladouse aos catorce anos á Coruña. Licenciada en Dereito pola Universidade de Santiago de Compostela, exerce como avogada. Algúns dos seus poemas viron a luz na revista *Xistral* de Lugo, no *Anuario Brigantino*, *Ferrol Xurídico* e en *El Correo Gallego*. Colaboradora dos xornais *Galicia Hoxe* e *La Opinión*.

En 2025 era a secretaria xeral da Asociación de Escritoras e Escritores en Lingua Galega e co-directora de Medulia Editorial.

## Obras 
### Poesía 
* *Fíos* (2008). Culleredo: Espiral Maior. ISBN 9788496475915.
* *Animal abismo* (2010). Culleredo: Espiral Maior. 69 páxs. ISBN 9788492646524.
* *Ouvre la Lucarne* (2017). A Coruña: Medulia. Selección de poemas en galego-francés
* *Non, amor (*2018). A Coruña: Medulia. 56 páxs. ISBN 9788494378300.

### Literatura infanto-xuvenil 
* *As trovas de Midas* (2011). libro publicado por Galebook, en formato impreso e dixital.
* *Arlequino Viceversa* (2013). Ferrol: Embora. 40 páxs. ISBN 978-84-92644-68-1. Teatro infantil.
* *Midas, Leo e o Paraugas* (2016). A Coruña: Medulia. Teatro infantil.

### Narrativa 
* *Fin de Festa* (2015). Santiago: Laiovento. 73 páxs. ISBN 9788484872856.
* *A conxura* (2021). Ferrol: Embora. 140 páxs. ISBN 978-84-17824-44-0.

### Ensaio 
* *Diario sen datas dunha aborixe galega* (2019). Santiago: Laiovento. 152 páxs. ISBN 84-8487-442-3.

### Obras colectivas 
* *En defensa do Poleiro* (2010). Toxosoutos.
* *15-M: O pobo indignado*,(2011,). Laiovento.
* *Vivir un soño repetido. Homenaxe a Lois Pereiro* (2011). Asociación de Escritores en Lingua Galega, libro electrónico.
* *Banqueiros* (2012). Laiovento.
* *Dez anos nas Pontes (2013). Galebook.*
* *Novas de poesía. 17 poetas* (2013). Fundación Uxío Novoneyra.
* *150 Cantares para Rosalía de Castro* (2015). libro electrónico.
* *Verbo na arria. Homenaxe literaria a Xohan Xesus González (*2016). Fervenza.

## Premios 
* Premio de poesía Díaz Jácome do Concello de Mondoñedo, no 2006..
* Premio de poesía Uxío Novoneyra, do Concello das Pontes, no 2006.
* Premio Estornela de Teatro para nenos, por *Arlequino Viceversa*, no 2012.
* Premio Xosé Neira Vilas de Novela Curta con *A conxura*, no 2020.

## Notas 
## Véxase tamén 
### Ligazóns externas 
* Perfil en *As escollas electivas*
Paco de Tano

**Francisco Quiroga López**, coñecido como **Paco de Tano**, nado en Petín o 5 de febreiro de 1962, é un escritor galego.

## Traxectoria 
Vive en Malpica de Bergantiños desde moi pequeno. Colabora en diversas revistas: *Tralla*, *Cadernos da fin do mundo*, *45 RPM*, *Malpica verán* ou *A revista do San Xoán*. É presidente da *Asociación Cultural Caldeirón* de Malpica.

## Obras 
### Poesía 
**Xanela ao bío*, 2002, A. C. Caldeirón.
**Con sangue nos beizos*, 2008, A. C. Caldeirón.

### Obras colectivas 
**Rumbo ás illas. Escritores da Costa da Morte nas Sisargas*, 1997, Asociación Cultural Monte Branco/Asociación Neria, O Couto, Ponteceso.
**Crepúsculo soñado*.
**Negra sombra. Intervención poética contra a marea negra*, 2003, Espiral Maior.
**Do máis fondo do silencio saen voces*, 2006, Asociación Cultural Panda de Relacións Laborais, A Coruña.
**Letras novas*, 2008, Asociación de Escritores en Lingua Galega.
**De Pondal ao Batallón Literario. 120 anos de poesía na Costa da Morte*, 2009, Sotelo Blanco.
**Versus cianuro. Poemas contra a mina de ouro de Corcoesto*, 2013, A. C. Caldeirón.

## Premios 
*Premio Milleira en 1999.
*Premio María Baña no 2000.
*Faustino Rey Romero en 2004, por *Amor de mar*.
Juw Dekama

**Juw Dekema**, nado en 1449 ou 1450 e finado o 24 de outubro de 1523, foi un xefe frisón.

## Traxectoria 
Dekema era da facción dos skieringers que se viña enfrontando cos fetkeapers durante a longa guerra civil que se viña sucedendo en Frisia. Era xefe de Weidum e Baard e elixíronno como potestado de Frisia en 1494 na dieta de Snits pero só foi recoñecido polos skieringers. En 1498 pediu a Alberte III de Saxonia que gobernase o país ao ser el incapaz de exercer o poder. Juw serviu como conselleiro do Tribunal de Frisia (1500-1515) e grytman de Baarderadiel (1510-1512).

## Véxase tamén 
### Bibliografía 
* Brouwer, J.H., J.J. Klama, W. Kok, e M. Wiegersma, eds., Encyclopedie van Friesland, (Amsterdam: Elsevier, 1958) s.v. *Juw Dekema*.
* Vries, O., B.S. Hempenius-van Dijk, P. Nieuwland, e P. Baks. *De Heeren van den Raede. Biografieen en Groepsportret van de Raadsheren van het Hof van Friesland, 1499-1811*. Hilversum: Uitgeverij Verloren, 1999.
Hessel Miedema

**Hessel Miedema**, nado en Snits (Frisia) o 21 de xaneiro de 1929, é un historiador da arte e escritor neerlandés.

## Traxectoria 
Aínda que naceu en Frisia, medrou en Ámsterdan, estudou historia da arte na Universidade de Ámsterdan, logo de se licenciar foi conservador a partir de 1957 da colección do Museo Princessehof de Ljouwert. En 1963 volveu a Ámsterdan para preparar a súa tese sobre o pintor Karel van Mander.. Mierma é un dos maiores expertos na obra de Mander pero tamén é un escritor en frisón, publicou o poema *De greate wrakseling* con ilustracións da súa propia man en 1964 e en 1973 publicou ''Op 'e literaire toer*, volume recompilatorio que contén artigos e poesías.

## Obras 
* *The lives of the illustrious Netherlandish and German painters, from the first edition of the Schilder-boeck (1603-1604), preceded by the lineage, circumstances and place of birth, life and ..., from the second edition of the Schilder-boeck (1616-1618)*, 1994-1997 (Publicación en 6 volumes: o primeiro volume é unha edición facsimilar e o resto dos volumes son comentarios e notas en inglés) 
* *Karel van Manders leven der moderne, oft dees-tijtsche doorluchtighe Italiaensche schilders en hun bron : een vergelijking tussen van Mander en Vasari*, 1984 
* *Kunst, kunstenaar en kunstwerk bij Karel Van Mander : een analyse van zijn levensbeschrijvingen*, 1981 
* "Over de betrouwbaarheid van Karel van Mander Hessel Miedema (Amsterdam)", *Colloquium Neerlandicum* 11 (1991) 
* *De Archiefbescheiden van het St. Lukasgilde te Haarlem 1497-1798*, 1980, ISBN 90-6469-584-9 
* *Denkbeeldig schoon: Lambert ten Kates opvattingen over beeldende kunst*, 2007 ISBN 90-5997-035-7 
* *Op 'e literaire toer'', 1973, Bolswert Koperative Utjowerij (Republished in 2010, ISBN 90-8954-169-1) 

## Notas
Qué!

***Qué!*** é un xornal de información xeral e distribución gratuíta, pertencente a Vocento, editado por Factoría de Información. Lanzouse en 2005 e en só dous anos logrou converterse no segundo diario gratuíto máis lido (por diante do diario ADN e do desaparecido diario Metro) e chegar ao 26% da cota de mercado publicitario. Conta con 120 persoas en persoal e, ademais, é o máis valorado segundo un informe publicado por Ipsos Media, "Exprimiendo la prensa gratuita". O 1 de agosto de 2007 entrou a formar parte de Vocento, que reforzou a súa posición en prensa escrita en España.

Ten edicións locais en Asturias, Barcelona, Bilbao, Castelló, Huesca, Logroño, Madrid, Málaga, Sevilla e Valencia e Zaragoza.
 
## Véxase tamén 
### Ligazóns externas 
* Sitio web de *Qué!*
* Gente Qué!
Radio Nacional de España

miniatura|300px|Radio Nacional de España (rúa García Barbón, Vigo).
**Radio Nacional de España** (**RNE**) é a empresa pública encargada da xestión directa do servizo público de radiodifusión en España e forma parte de RTVE. Contén seis emisoras de radio que abarcan todo o territorio español excepto unha que só é sintonizable en Cataluña (Ràdio 4) e outra que, ademais de estar dispoñible en España, tamén o está no resto do mundo a través de satélites (Radio Exterior de España).

## Historia e características 
As orixes de Radio Nacional de España están na súa fundación por José Millán-Astray en Salamanca o 19 de xaneiro de 1937 en plena guerra civil española, baixo o nome de "nacional" ao ser este o nome do bando franquista. Nas súas orixes dependía da Delegación de Estado para Prensa e Propaganda.

Comezou as emisións cun equipamento de 20&nbsp;kW da marca Telefunken, cedido pola Alemaña nazi. As primeiras emisións eran noticiarios, novas e partes de guerra previamente redactados e censurados. Acadou gran sona durante a guerra civil por ser órgano oficioso do réxime e polo uso que da radio facían persoeiros como Queipo de Llano.

Durante a ditadura franquista, RNE era o medio de comunicación do réxime mantendo unha estrutura centralizada e sempre ao servizo do goberno.

Desde 1973 está integrada no ente público Radiotelevisión Española (RTVE). Desde 2007 pertence á Corporación RTVE, regulada na Lei 17/2006, de 5 de xuño, da radio e a televisión de titularidade estatal.

Na actualidade, Radio Nacional de España está integrada por seis cadeas de radio: 
* *Radio Nacional* (xeneralista).
* *Radio Clásica* (música clásica e popular). 
* *Radio 3* (cultura e música alternativa). 
* *Ràdio 4* (xeneralista en catalán). 
* *Radio 5Todo Noticias* (radiofórmula informativa). 
* *Radio Exterior de España* (servizo público exterior).

## Notas 
## Véxase tamén 
### Ligazóns externas 
*Sitio web de RNE 
*Escoitar RNE
Aldo de Nigris

**Jesús Aldo de Nigris Guajardo**, nado o 22 de xullo de 1983 en Monterrei, é un futbolista mexicano. Xoga de dianteiro e o seu equipo actual é o CF Monterrey.

## Estatísticas
Habib Koité

**Habib Koité**, (en ; Habib Kuwatɛ) nado en Thiès (Senegal) o 27 de xaneiro de 1958, é un cantante, compositor e guitarrista de Malí. Forma parte do grupo musical africano Bamada, que toma o seu nome da cidade de Bamaco, capital de Malí), do que tamén é membro Kélétigui Diabaté tocando o balafon.

## Estilo musical
Koité é coñecido principalmente polo seu xeito único de toca-la guitarra, con afinación en escala pentatónica e interpretar cancións de tradición bambara. Outras pezas da súa música achéganse máis ó blues ou flamenco que son dous estilos que aprendeu en Khalilou Traore.

O estilo vocal de Koité é íntimo e relaxado. Por outra banda el é quen crea e organiza tódalas cancións, cantando en inglés, francés, e bambara.

## Discografía 
**Muso Ko* (1995)
**Ma Ya* (1998)
**Baro* (2001
**Live!* (2004)
**Afriki* (2007)
**Acoustic Africa in concert* (2011)
**Brothers in Bamako* (2012)
**Soô* (2014)

## Véxase tamén 
### Ligazóns externas 
*Habib Koité e Bamada en concerto
Casanova, Loiba, Ortigueira

**Casanova** é un lugar da parroquia de Loiba no concello coruñés de Ortigueira na comarca do Ortegal. 

## Toponimia 
Segundo Nicandro Ares *Casanova* coincide co latín: *casa nova*.

## Lugares e parroquias 
### Lugares da parroquia de Loiba 
### Parroquias de Ortigueira 
## Notas
Célula fotovoltaica

As **células fotovoltaicas** son aparellos de diferentes tipos cuxo punto común é a obtención de enerxía eléctrica a partir da enerxía radiante procedente do Sol. A unidade de potencia para as células fotovoltaicas é o vatio pico (Wp).

## Introdución
Na actualidade, chegan á Terra da orde de 173000 TW procedentes do Sol. De toda esta enerxía, aproximadamente o 30% é reflectida cara ao exterior de diferentes xeitos e o resto pódese englobar en diferentes puntos como a evaporación de masas de auga, produción de enerxía térmica, ondas, vento, ou fotosíntese.
O espectro da luz solar abarca des dos poucos nanómetros até algo máis dos 2500 nanómetros, co que chega á Terra radiación ultravioleta, visíbel e infravermella. De todos os xeitos, non todas as lonxitudes de onda posúen a mesma enerxía, polo que á hora de deseñar unha célula fotovoltaica, hase decidir cal é a parte do espectro que se quere absorber.

## Potencia radiante en diferentes puntos do planeta
A radiación anual sobre a horizontal depende de diferentes parámetros como o clima (nubes), a latitude ou a humidade da zona. En definitiva, depende da dispersión da luz que se produce en cada momento e zona do planeta.
A potencia anual radiante no norte de Europa rolda os 600 W/m^2, chegá até os 1000 na Galiza e entre 2000 e 2200 W/m^2 no sur de Portugal.

## Tipos de radiación procedente do sol
Fálase de tres tipos diferentes cuxa suma dá o total de radiación procedente do Sol:
Radiación directa: Fracción de radiación recibida que incide de xeito directo sobre un plano normal á radiación. Mídese con pirherlómetros.
Radiación difusa: Fracción da radiación recibida sobre un plano que resulta da dispersión da luz. Mídese coa axuda dos sh-piranómetros (piranómetros sobreados que eviten a recepción da radiación solar directa).
Radiación do solo: Fracción da radiación recibida que procede da radiación reflectida polo solo.

## Funcionamento xeral dunha célula fotovoltaica
O mecanismo de funcionamento das células fotovoltaicas baséase na excitación de electróns de valencia de materiais semicondutores para a súa utilización en circuítos eléctricos.
Os materiais semicondutores posúen a característica de que os seus electróns de valencia necesitan unha pequena cantidade discreta de enerxía mínima para que estes pasen da banda de valencia á banda de condución, é dicir, para que consigan conducir unha corrente eléctrica mediante o mecanismo electrón-oco. Os electróns, aos que se lle impón un sentido de circulación mediante a adición de diferentes elementos ou compostos que modifican a electronegatividade de ánodo e cátodo, fanse circular por un circuíto pechado para volver con menos enerxía despois da súa utilización.
Inglés simple

O **inglés simple** (en inglés, *Simple English*) é unha lingua controlada, isto é, un idioma artificial baseado na simplificación do vocabulario e da gramática dunha lingua natural, neste caso do inglés, e que xurdiu para a súa utilización nos documentos e manuais de mantemento na industria aeroespacial.

## Historia 
A finais da década de 1970 a AEA (*Association of European Airlines*, ou Asociacións das Liñas Aéreas Europeas) indagaron coa AECMA (*European Association of Aerospace Industries*, ou Asociación Europea de Industrias Aeroespaciais) a maneira de mellorar a lexibilidade da documentación de mantemento na industria da aviación civil. AECMA consultou o tema coa AIA (*Aerospace Industries Association*, ou Asociación de Industrias Aeroespaciais) de Estados Unidos coa finalidade de obter asistencia a este proxecto. O resultado do esforzo fixo que se declarase o que se denomina a *AECMA Simplified English Guide* (guía de inglés simplificado da AECMA).

O 15 de febreiro de 1986 escribiuse o primeiro conxunto de regras para a escritura de documentos. Continuouse coa súa elaboración e refinado das propostas até que o día 15 de xaneiro de 2005 se escribiu a primeira versión da especificación, nun documento denominado ASD-STE100.

## Características 
O principal obxectivo do inglés simple é manter os textos tan lexíbeis e simples como sexa posíbel. Cando se escriben frases neste idioma, débese facer que a complexidade dependa só do contido, non da estrutura da frase.

Todos aqueles que apoian esta lingua mencionan entre as súas vantaxes:

*Reduce a ambigüidade.
*Promove a comprensión daquelas persoas cuxo idioma materno non é o inglés.
*Fai que as traducións sexan máis sinxelas e baratas.
*Facilita a tradución automática.

O inglés simple baséase no inglés básico (*Basic English*) de C. K. Ogden, sendo máis estrito no uso de construcións gramaticais ao tempo que é máis laxo á hora de aceptar vocabulario.

## Véxase tamén 
### Outros artigos 
* Wikipedia en inglés simple
O Cal, Mera de Arriba, Ortigueira

**O Cal** é un lugar da parroquia de Mera de Arriba no concello coruñés de Ortigueira na comarca do Ortegal. Tiña 4 habitantes no ano 2009 segundo datos do Instituto Galego de Estatística, dos cales eran 3 homes e 1 muller, o que supón unha diminución con relación ao ano 2000 cando tiña 5 habitantes.

## Lugares e parroquias 
### Lugares da parroquia de Mera de Arriba 
### Parroquias de Ortigueira
A Congostra

miniatura|300 px|dereita|Congostra.

O termo **Congostra** pode referirse a:

*Unha **congostra** é un camiño de carro ou corredoira profunda entre sebes ou cómaros. 

Como topónimo, pode referirse a:

;En Galiza
***A Congostra**, lugar da parroquia da Lamosa, no concello de Covelo;
***A Congostra**, lugar da  parroquia de Mera de Arriba, no concello de Ortigueira;
***A Congostra**, lugar da parroquia de Cea, no concello de Vilagarcía de Arousa;
***A Congostra**, lugar da parroquia de Rubiáns, no concello de Vilagarcía de Arousa.

## Véxase tamén
### Outros artigos
****Congostra*** (1988), revista bimensual viguesa.
Lei de Snell

da luz na tona entre dous medios de diferentes índices de refracción, con n2 > n1. Dado que a velocidade é menor no segundo medio (v2 1), o ángulo de refracción θ2 é menor que o ángulo de incidencia θ1; isto é, o raio no medio co índice máis alto está máis preto da normal.]]

A **lei de Snell** é unha sinxela fórmula de grande axuda para o cálculo do ángulo de refracción que a luz, ou calquera onda electromagnética, sofre ao atravesar a superficie entre dous medios que a propaguen con diferentes índices de refracción (**n**).

O seu nome provén do seu descubridor, o matemático neerlandés Willebrord Snel van Royen (1580-1626). A denominación coma "Snell" débese ao seu apelido, mais cun "l" engadido polo seu nome, Willebrord.

## Definición 
Snell afirma que o produto do índice de refracción do primeiro material polo seno do ángulo de incidencia é constante para calquera raio de luz incidindo sobre a superficie separatriz de dous medios. Aínda que a lei de Snell foi formulada para explicar os fenómenos de refracción da luz pódese aplicar a todo tipo de ondas que atravesan unha superficie de separación entre dous medios nos que a velocidade de propagación da onda varíe.

Se se consideran dous medios caracterizados por índices de refracción n_1 e n_2 separados por unha superficie S, os raios de luz que atravesen os dous medios refractaranse na superficie, variando a súa dirección de propagación en función do cociente entre os índices de refracción n_1 e n_2.

Para un raio luminoso cun ángulo de incidencia \theta_1 sobre o primeiro medio, ángulo entre a normal á superficie e a dirección de propagación do raio, teremos que o raio se propaga no segundo medio cun ángulo de refracción \theta_2, cuxo valor se obtén por medio da lei de Snell:

:n_1\ sen \theta_1 = n_2\ sen \theta_2\, .

Escrito como ratios, 
:\frac{\sin\theta_1}{\sin\theta_2}= n_{21} = \frac{n_2}{n_1} = \frac{v_1}{v_2} .

A simetría da lei de Snell fai que as traxectorias dos raios de luz sexan reversíbeis. É dicir, se un raio incidente sobre a superficie de separación cun ángulo de incidencia \theta_1 se refracta sobre o medio cun ángulo de refracción \scriptstyle{\theta_2}, entón un raio incidente na dirección oposta desde o segundo medio cun ángulo de incidencia \theta_2 se refracta sobre o medio 1 cun ángulo \theta_1.
Batalla de Covadonga

A **batalla de Covadonga** é un episodio mítico da historia de España  que tería lugar en 722 en Covadonga, unha paraxe próxima a Cangas de Onís (Asturias), entre o exército de Paio e tropas musulmás, que resultaron derrotadas. Da tal eventual acción bélica non existen relatos contemporáneos, e as primeiras referencias aparecen século e medio despois, na Crónica Albeldense.

A narración da batalla conta con trazos inverosímiles, e está en tea de xuízo que os  árabes, que cun exército estimado nuns cinco ou dez mil homes  "destruíron case até o exterminio" "a todos os exércitos dos godos" "en 714"

A historiografía nacionalista española ten en Covadonga un dos seus mitos fundacionais. Así pois, desde esa óptica, "fronte á catastrófica invasión musulmá, un reducido grupo de heroes salvou na batalla a "esencia" da patria española e conseguiu iniciar un proceso de Reconquista que rematará coa conquista do Reino de Granada e na construción definitiva da "nación española, católica e unitaria".

## Notas 
## Véxase tamén 
### Bibliografía 
* 

### Outros artigos 
* Historia de España
* Reconquista
Lente de Fresnel

A **lente de Fresnel**, chamada así polo seu inventor, Augustin Fresnel, é un deseño de lentes que permite a construción de lentes de grande apertura e unha curta distancia focal sen o peso e volume de material que cumpriría usar nunha lente de deseño convencional.

## Características 
Cando as lentes son grandes o seu grosor pódese facer excesivo, pois fan a lente moi pesada e cara. Por isto, pódese manter os raios de curvatura das lentes separándoas en aneis circulares. O grosor da lente en cada anel é diferente, eliminando o enorme espesor que tería a lente de seren continuas as súas superficies, mentres que a superficie presenta un aspecto escalonado.

Emprégase en lupas planas con formato de tarxeta de crédito, lanternas de faros, faros de automóbiles, semáforos etc.

## Véxase tamén 
### Outros artigos 
* Lente
* Óptica
Cólera (homónimos)

O termo **cólera** pódese referir a:

* Cólera (o cólera)-  doenza infecciosa causada pola bacteria *Vibrio cholerae*
* Cólera (sentimento) (a cólera) ou ira - intenso sentimento de rabia, odio, rancor
* Cólera (grupo musical) - banda brasileira de punk rock
Felipe Gil Casares

**Felipe Gil Casares**, nado en Santiago de Compostela o 16 de outubro de 1877 e finado en Vilagarcía de Arousa o 3 de agosto de 1953, foi un avogado e político galego.

## Traxectoria 
Fillo do catedrático de Ciencias Ramón Gil Villanueva e neto do eminente químico Antonio Casares Rodríguez, amais de irmán do médico Miguel Gil Casares. Licenciouse en dereito e foi catedrático de dereito civil na Universidade de Santiago de Compostela.

O 25 de agosto de 1923, o alcalde de Santiago Vicente Goyanes Cedrón presentou a súa renuncia, argüíndo razóns de saúde e de acumulación de traballo na súa cátedra de Medicina, sendo aceptada na sesión municipal do día 29. A alcaldía asumiuna o concelleiro *monterista* e *garcíaprietista* Manuel Fuentes Rodríguez, que levaba todo o mes de agosto exercendo a alcaldía accidental. Por fin, o 13 de setembro produciuse a caída do Goberno do país de García Prieto tras o golpe de Estado de Miguel Primo de Rivera. Era cuestión de tempo que en Santiago o mandato de Fuentes chegase á súa fin, e así sucedeu a tarde do 1 de outubro. Nas dependencias da alcaldía presentouse o Comandante Militar de Santiago e Coronel do Rexemento de Zaragoza nº 12, Julio Rodríguez Pérez, quen tras visitar o Pazo de Raxoi decidiu a destitución de todos os concelleiros, recibindo a autoridade militar o bastón de mando. A continuación convocou para esa mesma tarde a Xunta de Asociados co obxecto de proceder á elección de novos concelleiros. Unha vez reunidos, entre eles Gil Casares, o coronel deu lectura a un decreto en virtude do cal os membros da Xunta quedaban automaticamente convertidos en concelleiros. Procederon a continuación a votar ao alcalde, que resultou o propio Felipe Gil Casares por 20 votos a favor e un en branco. Desempeñou este posto ata xaneiro de 1924 e de novo de novembro de 1930 até o 12 de abril de 1931.

miniatura|300px|Candidatura dereitista da provincia da Coruña para as eleccións de febreiro de 1936.

Logo de proclamarse a República entrou en Acción Popular, partido que entrou a formar parte da CEDA, coalición pola que saíu elixido deputado pola provincia da Coruña nas eleccións xerais españolas de 1933 e de 1936.

Cando se produciu o golpe de Estado do 18 de xullo de 1936 presentouse ao comandante militar de Compostela, Bermúdez de Castro, con 30 mozos das JAP armados para ofrecer os seus servizos aos sublevados. O 17 de novembro de 1936 nomeárono reitor da USC, posto desde o que promoveu unha xuntanza de apoio aos sublevados entre os reitores da España franquista dirixida á comunidade internacional. Desde novembro de 1938 foi maxistrado da Sala do Contencioso-Administrativo do Tribunal Supremo de España.

## Vida persoal 
Casou con Carmen Pérez Esteso e foi pai de Antonio, Rafael, José María, Mª de la Asunción. Miguel e Mª del Carmen Gil Pérez.

## Notas 
## Véxase tamén 
### Bibliografía 
* 

*
Cólera (grupo musical)

**Cólera** é un dos primeiros grupos brasileiros de que fixeron punk rock, formado en São Paulo en 1979.

## Discografía 
### Álbums de estudio 
* *1.9.9.2.* (K7, 1984)
* *Tente Mudar o Amanhã* (LP, 1984, Ataque Frontal)
* *Pela Paz em Todo Mundo* (LP, 1986, Ataque Frontal)
* *Verde, Não Devaste!* (LP, 1989, Devil Discos)
* *Mundo Mecânico, Mundo Eletrônico* (LP, 1991, Devil Discos)
* *Caos Mental Geral* (CD, 1998, Devil Discos)
* *Deixe a Terra em Paz!* (CD, 2004, Devil Discos)

### Álbums ao vivo 
* *Cólera ao vivo con Ratos de Porão* (LP, 1985, Ataque Frontal)
* *Ao Vivo em Joinville, 1987* (K7, 1987) [Bootleg]
* ''European Tour '87* (LP, 1988, A. Indie Records)
* *Ao Vivo na Rádio* (CD, 2000) [Bootleg]
* *20 Anos ao Vivo* (CD, 2002, Devil Discos)

### EPs 
* *Dê o Fora* (7" EP, 1986, Hageland Records)
* *É Natal!!?* (12" EP, 1987, Ataque Frontal)

### Recompilatorios 
* *Ataque Frontal* (LP, 2000, Order & Progress Records) [Bootleg]
* *The Best of Cólera* (CD, 2004, Dirty Faces)
* *Primeiros Sintomas* (CD, 2006)

### Recompilatorios onde aparecen 
* *Grito Suburbano* (LP, 1982, Punk Rock Discos)
* *Punk Is...* (K7, 1982, Xcentric Noise Records)
* *Hardcore or What?* (K7, 1982, Xcentric Noise Records)
* *SUB* (LP, 1983, Estúdios Vermelhos)
* *O Começo do Fim do Mundo* (LP, 1983, SESC)
* *Volks Grito* (LP, 1984, Vinyl Boogie)
* *Beating The Meat* (LP, 1984, Xcentric Noise Records)
* *Tropical Viruses #1* (K7, 1984, BCT)
* *Tropical Viruses #2* (K7, 1984, BCT)
* *Ataque Sonoro* (LP, 1985, Ataque Frontal)
* *Empty Skulls, vol.2* (LP, 1986, Fart Blossom Enterprises)
* *Let's Get Pissed - It's Christmas, vol. 2* (LP, 1986, Cult Records)
* *Bunker* (7" EP, 1987, Bunker Musyk)
* *1984, The Third Sonic World War* (2xLP, 1988, New Wave Records)
* *Tributo ao Olho Seco* (CD, 2000, Redstar Records)
* *Compilação Beneficente PEA* (CD, 2005)

## Videografía 
### VHS 
* *20 Minutos de Cólera'' (1989, A. Indie Records)

## Véxase tamén 
### Ligazóns externas 
* Páxina do MySpace
Juanan

**Juan Antonio González Fernández**, coñecido como **Juanan**, nado en Palma o 27 de abril de 1987, é un futbolista balear. Xoga de defensa e o seu club actual é o Hyderabad da Superliga da India.

## Véxase tamén 
### Ligazóns externas 
* Datos do xogador na páxina do Real Madrid
* Datos do xogador en bdfutbol.com
Uxío Carré Naya

**Uxío Carré Naya**, nado na Coruña en 1915 e finado en Elviña o 28 de agosto de 1936, foi un político e sindicalista galego.

## Traxectoria 
Fillo de Uxío Carré Alvarellos (e neto de Uxío Carré Aldao), participou na vida política da Coruña dende os dezaoito anos, ao tempo que remataba os seus estudos de mestre. Exerceu como profesor de dereito mercantil. En 1935 creou a Unión de Estudiantes Antifascistas para facer fronte ás actividades falanxistas na Escola de Comercio. Despois foi asesor da UGT da Coruña en diversos conflitos e chegou a asumir a secretaría da FETE-UGT da Coruña. En 1935 ingresou no Partido Obrero de Unificación Marxista (POUM) e nos últimos días da República acompañou a Joaquín Maurín na súa xira por Galicia. Foi asasinado en Elviña o 28 de agosto de 1936.

## Véxase tamén 
### Bibliografía 
* 
*  (2002). *A Coruña, 1936: memoria convulsa de una represión*, p.&nbsp;52. Ediciós do Castro.